არაზ აბდულაევი

არაზ აბდულა ოღლუ აბდულაევი (; დ. 18 აპრილი, 1992, ბაქო, აზერბაიჯანი) — აზერბაიჯანელი ფეხბურთელი რომელიც ამჟამად კლუბ ყარაბაღსა და აზერბაიჯანის ეროვნულ საფეხბურთო ნაკრებში თამაშობს.

კარიერა
საკლუბო კარიერა
ადრეული წლები
ბაქოში დაბადებული ახალგაზრდა აბდულაევი 2007 წლის იანვრიდან 2008 წლის დეკემბრამდე ნეფთჩი ბაქოს ახალგაზრდულ გუნდში თამაშობდა. მისი საკლუბო დებიუტი 2008 წლის 5 ოქტომბერს, ნეფთჩი ბაქოში შედგა. 2011 წლის ნოემბერში, არაზ აბდულაევმა ნეფთჩი ბაქოს მე-1000 გოლი გაიტანა.

ევერტონი
2014 წლის 4 ივლისს, ინგლისის პრემიერლიგის გუნდი ევერტონი და არაზ აბდულაევი ორწლიანი კონტრაქტის დეტალებზე შეთანხმდნენ. 21 სექტემბერს გამოცხადდა, რომ ევერტონი მას 3 წლიან დაწყებით კონტრაქტს გაუფორმებდა 2011 წლის სატრანსფერო ფანჯარის დროს. 2011 წლის 7 იანვარს გამოცხადდა, რომ ევერტონმა მასთან გრძელვადიან კონტრაქტი გააფორმა, რომლის თანახმადაც მას სამუშაო ნებართვაც ეძლეოდა; ამასთან, ხელშეკრულების ხანგრძლოვობა არ გამოვლინდა და ინგლისის გუნდი უფლევას აძლევდა არაზს, რომ ინგლისის პრემიერლიგის სეზონის დასრულებამდე ნეფთჩიში დარჩენილიყო. იგი ევერტონში 2011-12 წლების სეზონში გადავიდა.

პანანიოსში განათხოვრება
2011 წლის 27 დეკემბერს აბდულაევი შეუერთდა პანანიოსს სეზონური იჯარით. მისი დებიუტი 2011 წლის 30 დეკემბერს, კოროპის წინაათმდეგ გამართულ ამხანაგურ შეხვედრაში შედგა; მან თამაშში 61 წუთი ითამაშა და გუნდმა 3-2 მოიგო მატჩი. საბერძნეთის სუპერლიგაში მისი დებიუტი საშინაო მოედანზე, 2012 წლის 3 იანვარს, ასტერას ტრიპოლის წინააღმდეგ ჩატარებულ თამაშში შედგა; მატჩი გუნდმა 2:0 მოიგო.

ნეფთჩიში დაბრუნება
აბდულაევი 2012 წლის ზაფხულში დაბრუნდა ნეფთჩის ბაქოში და მალე გახდა გუნდის მთავარი ფეხბურთელი. 2012-13 წლის სეზონში, იგი დაეხმარა გუნდს, რათა გამხდარიყო პირველი აზერბაიჯანული გუნდი, რომელმაც უეფას ევროპის ლიგის ჯგუფურ ეტაპზე გასვლა შეძლო. ნეფთჩი ჯგუფში, რუბინ კაზანთან და პარტიზანთან მოხდვა. არაზი ევროპა ლიგის ჯგუფურ ეტაპზე 5-ჯერ გამოჩნდა. 2012 წლის 20 სექტემბერს, აბდულაევმა დებიუტი შეასრულა ევროპალიგის ჯგუფური ეტაპის თამაშში: შეხვედრა პარტიჯზანის წინააღმდეგ ჩატარდა და იგი მოედანზე 78-ე წუთზე შევიდა. ამ სეზონში ნეფთჩი ბაქომ მოიგო აზერბაიჯანის პრემიერ ლიგა და აზერბაიჯანის თასი. ნეფტჩში გატარებული 4.5 წლის განმავლობაში, არაზ აბდულაევმა ყველა ტურნირში სულ 173 თამაში ჩაატარა და 25 გოლი გაიტანა.

აბდულაევმა პირველი ევროპული გოლი 2014-15 წლის უეფას ევროპალიგის ეგიდით, სლოვენიის კოპერის წინააღმდეგ გამართულ მატჩში გაიტანა. 25 ევროპულ მატჩში მან 3 გოლი გაიტანა.

გაბალა
2016 წლის 31 დეკემბერს, არაზ აბდულაევმა გაბალასთან ორწლიანი კონტრაქტი გააფორმა. 2017 წლის 28 თებერვალს შედგა მისი დებიუტი აზერბაიჯანის პრემიერლიგაში, კაპაზის წინააღმდეგ; მატში მან 84 წუთი ითამაშა, ხოლო შეხვედრა 1-1 დასრულდა.

პანიონისი
2018 წლის 7 ივლისს აბდულაევმა სუპერლიგის გუნდ პანიონიოსთან ორწლიანი კონტრაქტი გააფორმა.

ყარაბაღში განათხოვრება
2018 წლის 31 აგვისტოს, ყარაბაღმა გამოაცხადა, რომ არაზ აბდულაევთან ორწლიან კონტრაქტს (იჯარის წესით) მოაწერა ხელი.

კარიერა ნაკრებში
კლუბურ ფეხბურთში შთამბეჭდავი თამაშის გამო იგი გამოიძახეს აზერბაიჯანის ეროვნულ ნაკრებში, რათა 2010 წლის მსოფლიო თასის შესარჩევ ეტაპზე, 2008 წლის 11 ოქტომბერს ფინეთის წინააღმდეგ დაგეგმილ შეხვედრაში ეასპარეზა; ამ მიღწევით იგი გახდა ყველაზე ახალგაზრდა მოთამაშე, რომელმაც აზერბაიჯანის ეროვნულ ნაკრებში მოხვდა (16 წლის და 4 თვის).

2019 წლის 9 მარტს მან ნაკრებში სადებიუტო გოლი გაიტანა ამხანაგურ შეხვედრაში, „ყატარის ჯასიმ ჰამედ სტადიონზე“.

სტატისტიკა
საკლუბო
2018 წლის 12 მაისამდე ჩატარებული მატჩები